钦定古今图书集成/明伦汇编/官常典/第651卷 > 《赠冯文熊迁斥丘令八首》陆机
## 钦定古今图书集成/明伦汇编/官常典/第651卷 > 《赠冯文熊迁斥丘令八首》陆机

于皇圣世，《时文》惟晋。受命自天，奄有𥟖献。阊阖既辟，
《承华》再建。明明在上，有集惟彦。

奕奕冯生。哲问允迪。天保定子。靡德不铄。迈心元旷。
矫志崇邈。遵彼承华。其容灼灼。

嗟我人斯。戢翼江潭。有命集止。翻飞。自南。出自幽谷。
及尔同林。双情交映。遗物识心。

人亦有言。“交道实难。有𫠆者弁。千载一弹。今我与子。
旷世齐欢。利断金石。气惠秋兰。”

群黎未绥，帝用勤止。我求明德，肆于百里。佥曰“尔谐，
俾民是纪。”乃眷北徂，对扬帝祉。

畴昔之游。好合缠绵。借曰未给。亦既三年。居陪华幄。
出从朱轮。方骥齐镳。比迹同尘。

之子“既命。四牡项领。遵涂远蹈。腾轨高骋。庆云扶质。
清风承景。嗟我怀人。其迈惟永。”

否泰有殊，穷达有违。及子《春华》，后尔秋晖。逝将去我，
陟彼朔陲。非子之念，心孰为悲。